સાસુ, આંસુ ને ચોમાસું, નો સરવાળો એટલે જ જમાઈરાજ. એને તિથીતોરણ જેવું હોય જ નહીં. ફરક્યા તો ફરક્યા, અને વરસ્યા તો વરસ્યા… ટાણે આવવાનું એ ટાળે ને કટાણે એ ટુનટુનિયુ વગાડે. તારીખ વગર આવે ને તારીખ વગરના જ હુમલા કરે. આવે તો પણ દુઃખ, અને ન આવે તો પણ.. ચોમાસાનું પણ ભઈલા એવું જ… નેતાના ભાષણની માફક વાતાવરણ જમાવે, પણ વરસવા માટે કાકલૂદી કરાવે. લોકો પણ જ્ઞાની થઇ ગયાં કે, ‘દરિયો માંગીએ તો જ ખાબોચિયું મળે..’